laion/Wikipedia-Exotic huggingface dataset:
ג'ים טרנר

ג'יימס ויליאם טרנר, הידוע בשם ג'ים טרנר (באנגלית: James William Turner; נולד ב-6 בפברואר 1946), הוא עורך דין ופוליטיקאי אמריקאי שהיה חבר בית הנבחרים של ארצות הברית הדמוקרטי עבור מחוז הקונגרס השני של טקסס מ-1997 עד 2005. טרנר נולד בפורט לואיס, וושינגטון, אך גדל בקרוקט שבמחוז יוסטון במזרח טקסס. הוא קיבל תואר ראשון בעסקים, ובמקביל קיבל תואר MBA ותואר JD, כולם מאוניברסיטת טקסס באוסטין. לאחר סיום הלימודים, הוא הוסמך כקצין בצבא ארצות הברית ושירת שמונה שנים (בקבע ומילואים), והשיג דרגת קפטן. הקריירה המשפטית שלו בטקסס כללה משרד משלו בעריכת דין בעיר הולדתו קרוקט, שותפותו במשרד באוסטין של יוז אנד לוס, LLP ושירות היועץ המשפטי עם Hance Scarborough, LLP. לפני שנבחר לקונגרס, טרנר כיהן במספר תפקידים מדינתיים ומקומיים. הוא היה חבר בבית הנבחרים של טקסס מ-1981 עד 1984, ראש עיריית קרוקט מ-1989 עד 1991, וחבר בסנאט של טקסס מ-1991 עד 1996. הוא החליף את קנט קפרטון מבריאן בסנאט. קפרטון לא ביקש להיבחר מחדש ב-1990, וטרנר ניצח את הרפובליקני לו זאסקה, גם הוא מבריאן, ראש התנועה האנגלית בטקסס בלבד. במשך שנתיים, טרנר היה עוזר בכיר של מושל טקסס, מארק וייט. בשנת 1996, נציג המחוז השני של ארצות הברית, צ'ארלי וילסון, הידוע בתפקידו במימון ההתנגדות לממשלה הקומוניסטית של אפגניסטן, החליט שלא להתמודד לכהונה שלוש עשרה. טרנר זכה במועמדות הדמוקרטית להחליף אותו ונבחר בנובמבר 1996, כאשר ביל קלינטון נבחר מחדש לנשיא ארצות הברית. הוא נבחר מחדש שלוש פעמים ללא התנגדות מהותית. חבר הקונגרס טרנר ישב בוועדת הכוחות המזוינים של בית הנבחרים, והיה החבר המדורג בוועדת ביטחון המולדת של בית הנבחרים. טרנר, שנחשב דמוקרט מעט שמרני מבחינה כלכלית, עמד בראש קואליציית הכלב הכחול והיה חבר בקואליציה הדמוקרטית החדשה. בשנת 2003, טרנר היה אחד המטרות של חלוקה מחדש שנויה במחלוקת מאוד שהונדסה על ידי טום דיליי. בית המחוקקים של טקסס פירק את המחוז שלו, שכיסה חלק גדול ממזרח טקסס המשתרע מלופקין ועד לפרברי יוסטון, ופיצל את שטחו בין שלושה מחוזות. החלק הגדול ביותר הועבר למחוז ה-8, המיוצג על ידי הרפובליקני קווין בריידי, שנבחר באותה שנה כמו טרנר. בעוד טרנר ייצג יותר את המחוז ה-8 החדש מאשר בריידי, רוב ההצבעות של ה-8 התקבלו במחוז מונטגומרי הרפובליקני, שיש בו כמות תושבים כמו שאר המחוז גם יחד. ביתו בקרוקט נזרק למחוז השישי בפורט וורת' / ארלינגטון, אזור רפובליקני אפילו יותר שמיוצג על ידי ג'ו ברטון שכיהן כבר עשר קדנציות. ברטון ייצג 96 אחוז מאוכלוסיית המחוז החדש. בהאמינו שאין לו סיכוי ריאלי להישאר בקונגרס, טרנר החליט שלא להגיש מועמדות לקדנציה חמישית ב-2004. הוא הוזכר בקצרה ב-2006 כמועמד פוטנציאלי למשרת מושל טקסס נגד ריק פרי או מושב הסנאט של ארצות הברית שהוחזק אז על ידי הרפובליקנית קיי ביילי האצ'יסון, אך כעת הוא מוחזק על ידי הסנאטור טד קרוז. בשנת 2005, טרנר הצטרף למשרד בוושינגטון של Arnold &amp; Porter, LLP כראש קבוצת המדיניות הציבורית והחקיקה. בשנת 2017, הוא נקשר למשרד עורכי הדין אוסטין של Hance Scarborough, LLP, שם הוא Of Counsel ועובד בקבוצת העיסוק שלהם ביחסי ממשל. הוא ואשתו, ג'יני, נישאו ב-1970. יש להם שני ילדים: ג'ון טרנר, שייצג את מחוז 114 בבית הנבחרים של טקסס ועוסק במשרד עורכי הדין של דאלאס היינס ובון; וסוזן טרנר נולד, שהיא מנהלת מכון אנט שטראוס לחיים אזרחיים במכללת מודי לתקשורת. ג'ים טרנר, באתר המדריך הביוגרפי של הקונגרס של ארצות הברית (באנגלית) "Jim Turner". Arnold & Porter LP. אורכב מ-המקור ב-15 בפברואר 2013. נבדק ב-23 בינואר 2013. {{cite web}}: (עזרה)
כחל (כשרות)

כחל הוא כינוי תלמודי לעטין של בהמה, בדרך כלל של פרה. זהו איבר בעל חשיבות הלכתית מיוחדת בדיני כשרות. בתלמוד נידון הכחל מבחינה כשרותית מחמת איסור בשר בחלב - העטין מכיל חלב, אך הוא עצמו חלק מבשר הבהמה. מן התורה, חלב של בהמה שחוטה לא נחשב חלבי לעניין איסור בשר בחלב. אך חכמים גזרו גם על חלב שחוטה שאסור לאוכלו יחד עם בשר. לאור זה דנו חכמי המשנה והתלמוד כיצד ניתן להכשיר את הכחל. למסקנה נחלקו הראשונים בפרטי הדין: דעת המחמירים - יש לחלק בין צלייה לבישול. אם מבשלים את הכחל בפני עצמו: לכתחילה צריך לקרוע אותו שתי וערב ולטוח אותו בכותל. ובדיעבד אם לא קרע, הכחל נאסר מחמת החלב שבו. אם צולים את הכחל: לכתחילה צריך לקרוע שתי וערב אך אין צריך לטוח אותו בכותל. ויש אומרים שלדעה זו מספיק לקרוע מעט. ובדיעבד שלא קרעו בכלל, מותר. נחלקו לשיטה זו אם מותר לכתחילה לבשל את הכחל יחד עם בשר. אך מוסכם שבדיעבד אם קרעו שתי וערב וטחו בכותל, התבשיל מותר. דעת המקילים - אין הבדל בין צליה לבישול. אלא אם מבשל את הכחל בפני עצמו, צריך לקרוע מעט, ובדיעבד שלא קרע, מותר. אך אם מבשל את הכחל יחד עם בשר, לכתחילה צריך שתי וערב וטיחה בכותל, ובדיעבד, אם לא קרע כלל, צריך ששים כנגד הכחל, ואז התבשיל מותר, והכחל נשאר באיסורו. דעה אמצעית - לכתחילה, לבישול צריך קריעה שתי וערך וטיחה בכותל. לצלייה, לרי"ף, מותר לכתחילה בלי שום קריעה, ולרמב"ם צריך לכתחילה קריעה כל שהיא. בדיעבד אם לא קרע בכלל, בין בצלי בין בבישול בפני עצמו - מותר. ואם בישל עם בשר, צריך ששים כנגד הכחל, ואז התבשיל מותר והכחל נותר באיסורו. הרב יוסף קארו בשולחן ערוך פסק כדעה האמצעית, אך כתב שהמנהג כשיטת המחמירים, שלא לבשל כחל יחד עם בשר כלל. הרמ"א הוסיף שבדיעבד במקום הפסד מרובה, אם בישל כחל עם בשר יש להקל. עוד הוסיף הרמ"א, שהמנהג שלא לבשל או לטגן כחל כל עיקר, אלא רק צולים את הכחל. כחל שלא הכשירוהו שנפל לתבשיל של בשר, אוסר את התבשיל אם אין פי חמשים ותשע כנגד הכחל. אך הכחל עצמו מצטרף למניין ההיתר ולכן מספיק פי חמשים ותשע (ולא פי ששים). בטעם הדבר, ביארו הראשונים, שהואיל והכחל מצד עצמו הוא בשר והוא נאסר רק מפני החלב המועט שבו, הוא מצטרף למניין ההיתר. עוד ביארו שהואיל ואיסור כחל הוא מדרבנן בלבד, היקלו לצרפו למניין ההיתר. אף שהכחל מצטרף למניין ההיתר, הוא נשאר באיסורו. בטעם הדבר, יש שביארו שהכחל נאסר מחמת החלב שבגומות שלו. ואף שבגמר הבישול כל החלב נפלט מהכחל, חוששים שמא יבוא לאוכלו לפני גמר בישולו. שהוא משום מראית העין, שמא יבואו להתיר בעקבות זאת גם איסור שניתן לזהות אותו שהתבשל בתבשיל היתר והיה בו פי ששים. ראו שולחן ערוך יורה דעה סימן פז סעיף ו. וסימן צ סעיף א. משנה, מסכת חולין, פרק ח', משנה ג'. חולין קט, א-ב. רש"י (חולין קט, א). רבינו תם בתוספות שם. דעת הרי"ף והרמב"ם (הלכות מאכלות אסורות פרק ט הלכה יב). שולחן ערוך, יורה דעה, סימן צ', סעיף א'. שם בסעיף ב. תוספות חולין צז, ב. רמב"ם הל' מאכלות אסורות פרק טו הלכה יז-יח. ש"ך סי' צ ס"ק ה, בשם התוספות. ש"ך סי' צ ס"ק ה בשם הר"ן. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
בן אדם (שיר של אודיה)

"בן אדם" הוא סינגל שהוקלט על ידי הזמרת אודיה. את השיר הוציאה ב-20 באוגוסט 2024 לאור, יחד עם שני סינגלים נוספים בשם "לילה טוב" ו"עובד בכפר", חברת התקליטים הליקון ארומה מיוזיק, כחלק מאלבום האולפן השלישי של אודיה, "ילדה של אמונה". "בן אדם" נכתב על ידי אודיה, צליל קליפי, אלמוג קריאף ונדב אהרוני, שגם הפיק אותו מוזיקלית בהתאם ללחן מן המקורות. השיר מתאר חוויה אישית ורגשית של התמודדות עם חיים מלאי כאב ותסכול, תוך שימוש בדימויי חומרים ממכרים, כמו משקאות אלכוהוליים וכדורים פסיכיאטריים. הדוברת מביעה תחושת אובדן נפש ותחושת ריקנות ("אם מישהו מוצא פה נפש תחזירו אותה לכאן"). ישנה התמקדות ברצון לברוח מהמציאות ולעבור את הלילה עד לזריחת השמש. כל הלהיטים, או ההצלחות בעולם החומרי, מתוארים כעצובים, וכל ניסיון למצוא משמעות בכסף מתברר כחסר ערך כי "כולנו על הרצף" – כלומר כולנו מתמודדים עם אותם קשיים רגשיים. הבית שמצטט פסוקים מהמקורות ("בֶּן אָדָם מַה לְּךָ נִרְדָּם") מתייחס לפיוט שנאמר בסליחות, והוא קריאה לבני האדם להתעורר ולהתפלל לפני אלוהים. ההשוואה בין העולם החומרי של השיר לבין המסר הדתי מדגישה את הקונפליקט הפנימי של הדוברת בין עולם של חיפוש אחר ריגושים חומריים לבין משמעות רוחנית ותשובה פנימית. הדוברת מתחברת לדמותו של רבי נחמן, שמבטיח שאין ייאוש בעולם, ומביעה תקווה של קבלה עצמית ("עושה עם עצמי שלום") ואמונה שמה שעתיד להגיע, יגיע. השימוש בפסוקים מהתפילות מדגיש את המתח בין ייאוש לתקווה ומציע שבאמצעות חיבור לעולם הרוחני ניתן למצוא נחמה. בעטיפה מופיע ספר פתוח עם עמודי טקסט שעוצבו בצבעי מים בגוונים של ורוד, כחול, צהוב וסגול, שמכסים חלק מהדפים בצורה מופשטת. על העמוד הימני כתוב שם השיר, "בן אדם", באותיות שחורות מודגשות וגדולות על גבי רקע צבעוני ומעוטר בסמלים יהודיים עדינים, כמו מגני דוד ודוגמאות גאומטריות שונות. העמוד השמאלי כולל טקסטים ברוח פיוטית, כאשר הבולט ביותר הוא הפיוט "בן אדם מה לך נרדם" שמוכר מאמירת הסליחות ביהדות. הכיתוב מופיע בפונט מסורתי שמזכיר כתב יד ספרדי עתיק, המדגיש את ההקשר הרוחני והדתי של התמונה. העיצוב הכללי משלב בין קדושה לתחושה של יצירתיות עכשווית. "בן אדם" יצא לרגל קידום אלבומה השלישי של אודיה, "ילדה של אמונה", יחד עם שני סינגלים נוספים בשם "לילה טוב" ו"עובד בכפר". הוא הגיע למקום הראשון במצעד השבועי של מדיה פורסט, במצעד ההיטליסט של "מאקו" ובמצעד השבועי של גלגלצ. מילות השיר, באתר שירונט
תומאש הובשמן

תומאש הובשמן (בצ'כית: Tomáš Hübschman; נולד ב-4 בספטמבר 1981) הוא כדורגלן עבר צ'כי ששיחק בעמדת הבלם. הובשמן התחיל את הקריירה שלו בקבוצת הילדים של ספרטה פראג כבר בגיל 5 והמשיך בכל קבוצות הגיל של המועדון עד שהגיל 17 חתם על חוזה מקצועי בקבוצה הבוגרת. בשנת 1999 הושאל לזלין. בעונת 2000/2001 הושאל לפ.ק. יבלונץ ובסיום העונה חזר לספרטה. בעונת 2003/2004 היה שותף להעפלה של ספרטה לשמינית גמר ליגת האלופות. בקיץ 2004 חתם בשחטאר דונצק מליגת העל האוקראינית תמורת 3 מיליון אירו. הובשמן היה שותף לזכייה של המועדון 8 פעמים באליפות, 5 סופר קאפ, 4 גביעים ופעם אחת בגביע אופ"א בעונת 2008/2009. ביולי 2014 חתם על חוזה לשלוש שנים בפ.ק. יבלונץ אליה הגיע כשחקן חופשי. ב-5 באפריל 2023 הבקיע בתיקו 1-1 נגד פ.צ. סלובצ'קו והפך לכובש המבוגר בהיסטוריה של ליגת העל הצ'כית כאשר הוא בן 41, 7 חודשים ויום. ב-18 ביוני 2024 הודיע על פרישה מכדורגל. היבשמן שיחק בצעירותו בנבחרות הצעירות של צ'כיה והשתתף בגביע העולם בכדורגל עד גיל 20 בשנת 2001 ובאליפות אירופה בכדורגל עד גיל 21 בשנת 2002. ב-18 בנובמבר 2001 היבשמן ערך את הופעת הבכורה שלו בנבחרת הבוגרת בהפסד 1-0 לבלגיה. ב-11 באוקטובר 2013 הבקיע את שערו היחיד בנבחרת בניצחון 1-4 נגד מלטה. השתתף עם הנבחרת ביורו 2004 ויורו 2012. ספרטה פראג ליגת העל הצ'כית: 1999/2000, 2002/2003 הגביע הצ'כי: 2003/2004 שחטאר דונצק ליגת העל האוקראינית: 2004/2005, 2005/2006, 2007/2008, 2009/2010, 2010/2011, 2011/2012, 2012/2013, 2013/2014 הגביע האוקראיני: 2007/2008, 2010/2011, 2011/2012, 2012/2013 הסופר קאפ האוקראיני: 2005, 2008, 2010, 2012, 2013 גביע אופ"א: 2008/2009 אישיים דמות העונה בליגת העל הצ'כית: 2020/2021 מדיה וקבצים בנושא תומאש הובשמן בוויקישיתוף תומאש הובשמן, באתר Transfermarkt תומאש הובשמן, באתר Soccerway תומאש הובשמן, באתר WorldFootball.net תומאש הובשמן, באתר National Football Teams תומאש הובשמן, באתר FootballDatabase.eu
Live in Rio

Live in Rio הוא אלבום הווידאו החמישי של להקת הרוק הבריטית קווין, אשר יצא לאור ב-13 במאי 1985. האלבום הוקלט במהלך שתי הופעות שקיימה הלהקה בעיר הרוק, ריו דה ז'ניירו, ברזיל ב-11 ו-18 בינואר 1985 במסגרת פסטיבל המוזיקה רוק בריו. הקלטות המופעים עברו עריכה אגרסיבית, מאחר שהאלבום מכיל 16 שירים בלבד (כאשר בהופעה הראשונה ביצעה הלהקה 26 שירים, ובשנייה ביצעה 28 שירים). "Machines (Or 'Back to Humans')" (הוקלט מראש) "Tear It Up" "Tie Your Mother Down" "Under Pressure" "Somebody to Love" "Killer Queen" "Seven Seas of Rhye" "Keep Yourself Alive" "Liar" "Ay-Oh" "It's a Hard Life" "Dragon Attack" "Now I'm Here" "Is This the World We Created...?" "Love of My Life" סולו גיטרה של בריאן מיי "Brighton Rock" "Another One Bites the Dust" "Mustapha" "Hammer to Fall" "Crazy Little Thing Called Love" "Bohemian Rhapsody" "Radio Ga Ga" הדרן 1 "I Want to Break Free" "Jailhouse Rock" הדרן 2 "We Will Rock You" "We Are the Champions" "God Save the Queen" (הוקלט מראש) "Rock in Rio Theme" (הוקלט מראש) "Machines (Or 'Back to Humans')" (הוקלט מראש) "Tear It Up" "Tie Your Mother Down" "Under Pressure" "Somebody to Love" "Killer Queen" "Seven Seas of Rhye" "Keep Yourself Alive" "Liar" "Rock in Rio Blues" "It's a Hard Life" "Ay-Oh" "Dragon Attack" "Now I'm Here" "Is This the World We Created...?" "Love of My Life" סולו גיטרה של בריאן מיי / "Let Me Out" "Brighton Rock" "Another One Bites the Dust" "Mustapha" "Hammer to Fall" "Crazy Little Thing Called Love" "Bohemian Rhapsody" "Radio Ga Ga" הדרן 1 "I Want to Break Free" "Jailhouse Rock" הדרן 2 "We Will Rock You" "We Are the Champions" "God Save the Queen" (הוקלט מראש) "Rock in Rio Theme" (הוקלט מראש) Queen - Live In Rio | Releases, Discogs Queen at Cidade do Rock, Rio de Janeiro, Brazil, Setlist, ‏6 July 2024 Queen at Cidade do Rock, Rio de Janeiro, Brazil, Setlist, ‏6 July 2024
לב שביר

"לב שביר" הוא סינגל שהוקלט על ידי צמד הזמרים הישראלים עדן חסון וששון איפרם שאולוב. את השיר הוציאה ב-12 בספטמבר 2024 לאור חברות התקליטים שרית הפקות ואבי גואטה הפקות כסינגל שלא מתוך אלבום אולפן. "לב שביר" נכתב, הולחן והופק על ידי תמר יהלומי ויונתן קלימי. השיר מתאר מערכת יחסים מורכבת שמלאה בפרידות ושיקומים חוזרים ונשנים. הדובר מנסה להבין מדוע האישה שאיתו ממשיכה להישאר עמו, אף על פי שהקשר ביניהם נגמר פעמים רבות, ומציין את הקושי לחיות אחרת בתוך הבדידות של תל אביב-יפו. השיר מבטא את תחושת השבירות והייאוש של שני הצדדים, כשהם נמשכים אחד לשני אך לא מצליחים לקיים מערכת יחסים בריאה ומספקת. הכאב והכמיהה לשקט ניכרים במילים, והדובר מרגיש כי מערכת היחסים הזו סוחפת אותו למקומות קשים, אך הוא עדיין מתקשה לוותר עליה. במישור הרגשי, הדובר מביע תחושת אשמה ופחד מהאפשרות שהקשר ביניהם יסתיים סופית והאישה תבחר על פניו מישהו אחר. הוא מדמיין את עצמו כאדם שבור, אך עם זאת, הוא ממשיך להצהיר על אהבתו אליה. המשפט "כי בסוף כל לב שביר" חוזר לאורך השיר ומדגיש את הרגישות והשבריריות של הלבבות המעורבים בקשר, כשהם ממשיכים להישבר, אך גם נמשכים זה לזה. העטיפה מציגה את שאולוב וחסון יושבים זה לצד זה ומנגנים בגיטרות, בלבוש אלגנטי בשחור-לבן. שאולוב, שמשמאל, לבוש בחליפה כהה עם חולצה לבנה ומשעין את הגיטרה על ברכו תוך כדי נגינה. חסון, מימין, לובש חולצה כהה ופתוחה ומנגן גם כן בגיטרה. התמונה עצמה בשחור-לבן, ומעניקה לה אווירה פשוטה, אך עמוקה ומלנכולית. בפינה העליונה של התמונה מופיע שם השיר "לב שביר" באדום. מימין מופיעים שמות האמנים המבצעים, "עדן חסון x ששון שאולוב", בכתב יד לבן. "לב שביר" הוא שיתוף הפעולה הראשון בין חסון לשאולוב. הוא הגיע בשיאו למקום השני במצעד השבועי של מדיה פורסט. וואלה תרבות‏, מפגש פסגה: עדן חסון וששון שאולוב בדואט "לב שביר", באתר וואלה, 12 בספטמבר 2024
The 25th Anniversary of Christina Aguilera (Spotify Anniversaries Live)

The 25th Anniversary of Christina Aguilera (Spotify Anniversaries Live) הוא המיני-אלבום זמרת-יוצרת האמריקאית כריסטינה אגילרה. המיני-אלבום יצא לאור ב-23 בספטמבר 2024, על ידי חברות התקליטים Three Wishes‏ ו-5020 רקורדס. אלבום זה נוצר לרגל יום השנה ה-25 של צאת האלבום Christina Aguilera. בספטמבר 2024, אגילרה הודיעה שהיא תוציא ספיישל "Spotify Anniversaries" לרגל יום השנה ה-25 לאלבום הבכורה שלה. הספיישל יצא לאור כמיני-אלבום לייב בספוטיפיי ב-23 בספטמבר ובו השתתפו משין גאן קלי וסברינה קרפנטר לצד "גרסאות מחודשות בשידור חי באולפן" של שירים מאלבום הבכורה שלה. האלבום The 25th Anniversary of Christina Aguilera באתר ספוטיפיי Mier, Tomas (17 בספטמבר 2024). "Christina Aguilera Will Celebrate 25 Years of Her Debut Album With 'Nostalgic' Reimagining of Its Hits". Rolling Stone. נבדק ב-18 בספטמבר 2024. {{cite web}}: (עזרה) "Christina Aguilera to "reimagine" songs from debut album with help from Sabrina Carpenter". 97.9. 17 בספטמבר 2024. {{cite web}}: (עזרה) The 25th Anniversary of Christina Aguilera | Spotify Anniversaries LIVE, 2024-09-23, נבדק ב-2024-09-23
סנטיאגו בזרוק

סנטיאגו חרמן בזרוק (בספרדית: Santiago Germán Bezruk; נולד ב-7 במאי 1987) הוא כדורגלן עבר ארגנטינאי ממוצא יהודי ששיחק בעמדת הבלם. בזרוק התחיל את הקריירה שלו באלמגרו. ב-23 באוגוסט 2008 ערך את הופעת הבכורה שלו בקבוצה בתיקו 1–1 נגד קילמס. בינואר 2011 חתם במכבי עירוני ג'ת אל-אהלי עד לסיום העונה. ב-6 במאי 2011 הבקיע את שער הבכורה שלו בקבוצה בהפסד 1–3 להפועל נוף הגליל. בסיום העונה עזב את המועדון. לאחר מכן חתם בסן מיגל ואתלטיקו אקסוסו. בשנת 2013 חתם במלגר מליגת העל הפרואנית לעונה אחת. בעונה זו רשם 35 הופעות בליגה ושניים בגביע הסודאמריקנה. בחצי הראשון של עונת 2014 שיחק בליברטד דה סנצ'לס בסיומה פרש. סנטיאגו בזרוק, באתר ההתאחדות לכדורגל בישראל סנטיאגו בזרוק, באתר Transfermarkt סנטיאגו בזרוק, באתר Soccerway סנטיאגו בזרוק, באתר WorldFootball.net
אומברטו הראשון, מלך איטליה

אומברטו הראשון, מלך איטליה (באיטלקית: Umberto I;‏ 14 במרץ 1844 – 29 ביולי 1900), כונה "הטוב" (איטלקית: il Buono), היה מלך איטליה החל מה-9 בינואר 1878 עד שנרצח בידי אנרכיסט. בתקופת מלוכתו של אומברטו החלה איטליה בהתפשטות קולוניאליסטית בקרן אפריקה, והשתלטה על סומליה ואריתריאה, אם כי ניסיונה להשתלט גם על אביסיניה נבלם בקרב עדווה ב-1896. ב-1882 אישר אומברטו את הברית המשולשת, בין האימפריה הגרמנית, האימפריה האוסטרו-הונגרית וממלכת איטליה. חוגי השמאל באיטליה תיעבו את אומברטו בשל שמרנותו ותמיכתו בגנרל פיורנצו באבא בקאריס לאחר מהומות מילאנו. אנרכיסטים ניסו להתנקש בו כבר בשנה הראשונה למלכותו. שנתיים לאחר מהומות מילנו נרצח המלך על ידי אנרכיסט אחר, גאטנו ברשי. אומברטו הראשון נולד בשנת 1844, והיה בנם הבכור וילדם השני של ויטוריו אמנואלה השני, מלך איטליה, ורעייתו הראשונה, אדלייד מאוסטריה, בתו של ריינר יוזף, ארכידוכס אוסטריה ואליזבת, נסיכת סקסוניה. הוכתר למלך איטליה בשנת 1878. בשנות מלכותו פעל לחיזוק כוחה הצבאי והימי של איטליה, ולהתרחבותה הקולוניאלית בצפון-מזרח אפריקה. יזם כינון ברית בין איטליה, גרמניה ואוסטריה. שלטונו היה סמכותי והוא יזם חוקים לדיכוי תנועות אנרכיסטיות וראדיקליות. אומברטו נישא ב-21 באפריל 1868 לבת דודתו, מרגריטה מסבויה, ומנישואים אלה נולד בנם היחיד, ויטוריו אמנואלה השלישי. בעת ביקור בעיר מונזה, נורה המלך למוות בידי מתנקש בשם גאֶטנו בְּרֶשִׁי. בשנת 1896, שהייתה שנה מועטת יבולים באיטליה, איכרים ערכו צעדה למילאנו להביע את מצוקתם בפני המלך. אומברטו ציווה להורות למפגינים להתפזר, וכאשר לא עשו כן הורה לצבא להרחיקם בכוח ממילאנו. הצבא הפגיז את ההמון באש תותחים ומאות מפגינים נהרגו. כעבור זמן, הורה המלך להעניק עיטור לגנרל פיורנצו באבא בקאריס שעמד בראש כוחות הצבא שהפגיזו את המפגינים. בעקבות כך, החליט ברשי לרצוח את אומברטו וב-29 ביולי 1900 התנקש במלך והרגו. לאחר ההתנקשות הוא נעצר ונידון למאסר עולם עם עבודת פרך. כשנה לאחר הרצח נמצא ברשי מת בתאו, ונטען כי התאבד או נרצח. אומברטו הראשון, מלך איטליה, באתר אנציקלופדיה בריטניקה (באנגלית) אומברטו הראשון, מלך איטליה, באתר "Find a Grave" (באנגלית) אומברטו ה-1, (1844-1900), מלך איטליה, דף שער בספרייה הלאומית Vecoli, Rudolph J. (1999). "Bresci, Gaetano (1869–1901), silk weaver and regicide". In Garraty, John A.; Carnes, Mark C. (eds.). American National Biography. New York: Oxford University Press. doi:10.1093/anb/9780198606697.article.1501197. ISBN 0-19-520635-5.
נוהו טולו

נוהו טולו (בצרפתית: Nouhou Tolo; נולד ב-23 ביוני 1997) הוא כדורגלן קמרוני המשחק בעמדת המגן השמאלי בסיאטל סאונדרס. טולו התחיל את הקריירה שלו בקבוצת הכדורגל ריינבוו באמנדה המקומית. באפריל 2016 הצטרף לסיאטל סאונדרס 2. ב-26 בינואר 2017 הצטרף לסיאטל סאונדרס וכעבור זמן קצר הושאל לטקומה דפיינסה. ב-31 במאי 2017 ערך את הופעת הבכורה שלו בסיאטל סאונדרס בהפסד 3-0 לקולומבוס קרו. עד מהרה טולו מצא את מקומו בקבוצה והפך ליקיר האוהדים ובשנת 2021 נכלל בנבחרת האולסטאר של ה-MLS. ב-4 בספטמבר 2022 הבקיע את שער הבכורה שלו בקבוצה במשחק הליגה נגד יוסטון דינמו. בצעירותו, טולו שיחק בנבחרת הנוער והנבחרת הצעירה של קמרון. ב-11 בנובמבר 2017 ערך את הופעת הבכורה שלו בנבחרת הבוגרת בתיקו 2-2 נגד זמביה. טולו השתתף עם הנבחרת פעמיים בגביע אפריקה לאומות ובמונדיאל 2022. סיאטל סאונדרס גביע ה-MLS: 2019 ליגת האלופות של אמריקה הצפונית: 2022 אישיים האולסטאר של ה-MLS: 2021 מדיה וקבצים בנושא נוהו טולו בוויקישיתוף נוהו טולו, באתר Transfermarkt נוהו טולו, באתר Soccerway נוהו טולו, באתר WorldFootball.net נוהו טולו, באתר National Football Teams נוהו טולו, באתר FootballDatabase.eu נוהו טולו, באתר ESPN .
אש ויליאמס

אשלי ג'ואנה "אש" ויליאמס היא הפרוטגוניסט הבדיוני בזיכיון מוות אכזרי (Evil Dead) אשר נוצר על ידי הקולנוען סם ריימי. את הדמות גילם לאורך כל השנים השחקן ברוס קמפבל. הדמות הופיעה לראשונה בסרט "מוות אכזרי" משנת 1981, ומאז הופיע בתפקיד הראשי בסרטי המשך, בסדרת טלוויזיה, במשחקי וידאו ובחוברות קומיקס. במדיות השונות בזיכיון אש נלחם ביצורים דמוניים על טבעיים כאשר הוא הופך לגיבור בעל כורחו. בשנת 2008 דמותו של אש ויליאמס נבחרה על ידי מגזין אמפייר במיקום ה-24 ברשימת הדמויות הקולנועיות הטובות ביותר בכל הזמנים. בשנת 2013 נבחרה הדמות על ידי מגזין אמפייר במיקום הראשון ברשימת הדמויות הקולנועיות הטובות בכל הזמנים ביותר בסרטי אימה. בסרט המקורי בסדרת הסרטים משנת 1981 אש הוא סטודנט בקולג' אשר מבקר יחד עם חבריו בבקתה נידחת בלב יער במהלך סוף שבוע. במהלך הביקור הקבוצה משחררת בטעות שדים דמוניים עתיקים לאחר שהם קוראים בשוגג טקסט מתוך "ספר המתים", ובעקבות כך חבריו הופכים אחוזי דיבוק והוא נאלץ להילחם בהם על מנת לשרוד. בסרט השני בסדרה אש חוזר לאותה הבקתה ונאלץ להילחם שוב בשדים הדמוניים. במהלך הסרט ידו של אש נקטעת. נקודת מפנה גדולה עבור אש מגיעה בסרט השלישי בסדרה בו הוא מחליף את ידו הכרותה במסור חשמלי, ומשתמש בו כנשק נגד צבא החיים-מתים, ובאופן זה הופך מקורבן לקוטל שדים בעל תושייה וחסר פחד. בסרט השלישי בסדרת הסרטים אש חוזר בזמן לאנגליה של ימי הביניים, ושם המקומיים סבורים שהוא הגיע מהשמיים לפי נבואה וכי הוא אמור להיות זה שיביס את צבא החיים-מתים. באמצעות המסור החשמלי שלו ורובה הציד שלו אש מוביל את הקרב נגד כוחות האופל. בסדרת הטלוויזיה אש נגד כוחות הרשע אשר עלילתה מתרחשת 30 שנה מאוחר יותר השדים הדמוניים חוזרים לאחר שהוא קרא בטעות טקסט מתוך "ספר המתים". בעקבות כך אשר נאלץ להילחם בהם שוב, הפעם יחד עם חבריו החדשים פבלו וקלי. אש נודע בשנינותו ובחוש ההומור הסרקסטי שלו אותם הוא מפגין בעת שהוא נלחם בשלל אויבים על טבעיים מפחידים. לאורך הסרטים השונים בסדרה אש מפגין תושייה וכישורי לחימה יוצאים מהכלל. האתר הרשמי של ברוס קמפבל Sciretta, Peter (1 בדצמבר 2008). "Empire's The 100 Greatest Movie Characters of All Time". SlashFilm. נבדק ב-12 באוקטובר 2016. {{cite news}}: (עזרה) Vijay, Amar (24 באוקטובר 2013). "The 666 Greatest Horror Characters Of All Time". Empire. נבדק ב-12 באוקטובר 2016. {{cite journal}}: (עזרה)
נט פטון

נט פטון (באנגלית: Nat Patton‏; 26 בפברואר 1881 – 27 ביולי 1957), הידוע גם בשם "דודן נט", היה עורך דין ופוליטיקאי אמריקאי שכיהן חמש קדנציות כחבר דמוקרטי בבית הנבחרים של ארצות הברית מהמחוז ה-7 של טקסס בשנים 1935–1945. פטון נולד ב-26 בפברואר 1881 בחווה ליד תדמור הזעירה במחוז יוסטון ליד קרוקט במזרח טקסס. הוא למד בבתי ספר כפריים ובבית הספר הרגיל של סם יוסטון בהאנטסוויל. הוא לימד בבתי הספר הכפריים והתיכוניים בשנים 1899–1918. הוא נבחר לבית הנבחרים של טקסס ב-1912, למד בבית ספר למשפטים באוניברסיטת טקסס באוסטין, התקבל ללשכת עורכי הדין ב-1918, והחל את עריכת הדין שלו בקרוקט. במהלך מלחמת העולם הראשונה, פטון התגייס לצבא ארצות הברית אך מעולם לא הושבע בשל סים המלחמה. פטון נבחר בשנת 1918 כשופט המחוזי של מחוז יוסטון וכיהן עד 1922. הוא כיהן בסנאט של מדינת טקסס בשנים 1929–1934. הוא גם היה ציר לוועידות המדינות הדמוקרטיות בטקסס בשנים 1924 ו-1935. בשנת 1934 נבחר פטון לקונגרס ה-74 ולאחר מכן לארבעת הקונגרסים הבאים, וכיהן מ-3 בינואר 1935 עד 3 בינואר 1945. פטון הובס ב-1944 על ידי טום פיקט. הוא חידש את העיסוק בעריכת דין בקרוקט עד מותו ב-27 ביולי 1957; הוא קבור שם בפארק הזיכרון של אוורגרין. נט פטון, באתר המדריך הביוגרפי של הקונגרס של ארצות הברית (באנגלית) נט פטון, באתר "Find a Grave" (באנגלית)
דכווה

דַּ֫כְּוֶוה (בערבית: دكوة, בתעתיק מדויק: דכוה; לעיתים מקדימים לשם הכפר את אל הידיעה: الدكوة – א-דכווה) הוא כפר בלבנון ששייך לנפת זחלה במחוז אל-בקאע. האוכלוסייה המקורית הייתה נוצרית. כיום הכפר מעורב. הכפר ממוקם בגובה 700 מטרים מעל פני הים, כ-1.5 קילומטרים ממערב לא-סווירי (ער') (בקו אווירי), וכ-3 קילומטרים מדרום-מערב למג'דל ענג'ר (בקו אווירי; בנסיעה בכביש המרחק הוא כ-7 קילומטרים). הכפר צופה על עמק הבקאע, מג'וב ג'נין בדרום ועד לבר אליאס (ער') בצפון. דכווה הוא כפר קטן ששטחו כ-800 דונם, המיושב בעיקר על ידי רועי צאן וחקלאים. סביר להניח שמקור השם דכווה הוא DUOKIE, שהוא ריבוי של המילה הסורית DUOKA, שפירושה "מקום, מיקום, מעמד". אניס פריחה הציע שמקור השם הוא DUOKK YA, שפירושו "טיהור, קידוש ורחצה דתית". בסמוך לכפר ישנו אתר ארכאולוגי מהתקופה הנאוליתית של תרבות קרעון (אנ'), שבו נמצאו שפע של אבני צור, גרזינים, וחומרי פסולת יחד עם כמויות גדולות של חומרים פלאוליתיים. בסמוך לכפר יש חורבות של מקדש רומי, שממנו נשמרה חצר מרכזית עם שלושה עמודים (מתוך ארבעה שהיו), עם אבני כותרת מגולפות באכסדרה קדמית. בתקופה מאוחרת יותר המקדש הוסב לכנסייה, וניתן לגשת לקפלה דרך פתח בקיר המערבי. מהכנסייה יש שביל המוביל לבית קברות עתיק עם שרידי קברים וסרקופגים. הארכאולוג הבריטי ג'והן ג'ורג' טיילור ציין שהמקדש היה מכוון לדרום מערב ואפיין אותו כמקדש מדגם פרוסטייל (אנ'), דהיינו: מקדש הכולל שורה של עמודים בחזית. הוא ציין כי עיטורי החלון, הכרכוב והכותרות הם בעלי עיצוב ייחודי בלבנון. בשנת 2014 היו רשומים בכפר 647 בוגרים בעלי זכות בחירה לפרלמנט הלבנוני. 70% מהמשפחות הן נוצריות מעדות שונות: ארמנית, יוונית-אורתודוקסית, קתולית ומרונית, ויתר ה-30% הם מוסלמים: שיעים וסונים. طوني مفرج, موسوعة قرى ومدن لبنان, ar.lib.eshia.ir (בערבית) The Neolithic of the Levant (Excerpt 185), ancientneareast.tripod.com Taylor, George (1971). The Roman temples of Lebanon: a pictorial guide. Dar el-Machreq. נבדק ב-23 ספטמבר 2024. GabyReaidy.com, web.archive.org, ‏2023-11-03 أسماء العائلات في بلدة الدكوة، قضاء البقاع الغربي، محافظة البقاع في لبنان, web.archive.org, ‏2023-01-31